સમય સાથે બધું જ બદલાય છે. ટેકનોલોજી બદલાઇ રહી છે. આ પરિવર્તનને આપણે બધાંએ સ્વીકારવું જ પડે છે. ‘રોક ઓન’ના સમયે ઇન્સ્ટાગ્રામ ન હતું અને ટ્વિટરની શરૂઆત જ થઇ હતી. તો સોશિયલ મીડિયાને કારણે પણ ઘણું બધું બદલાઇ ગયું છે. આજે અડધું પ્રમોશન સોશિયલ મીડિયા પર જ થઇ જતું હોય છે. ખાસ વાત એ છે કે ફિલ્મના રિવ્યૂ માટે હવે રાહ નથી જોવી પડતી. દર્શકો સોશિયલ મીડિયા પર તરત જ પોતાના પ્રતિભાવો વ્યક્ત કરવા લાગે છે, જેને કારણે દર્શકોને તમારી ફિલ્મ કેટલી પસંદ આવી છે અને કેટલી નહીં તેની માહિતી તુરંત મળી જાય છે.